**BIOLOGIJA ( 4.5.-8.5.2020)**

**Pozdravljeni!**

Ta teden bomo začeli spoznavat čutila (tako zelooooo počasi ☺).

1. V zvezek napiši naslov: **ČUTILA**
2. Naslednji tekst prepiši v zvezek:
* Svet okoli sebe spoznavamo z organi, ki jim pravimo čutila.
* So nekakšni sprejemniki na površini telesa.
* Nanje neprestano delujejo različni vplivi okolja, ki jih imenujemo dražljaje (dotik, svetloba, zvok, razne kemične snovi, temperatura itd.).
* Za vsako vrsto dražljaja je drugačen sprejemnik.
* Bistveni del čutila so posebne celice, ki jim pravimo čutnice, te so občutljive le za določen dražljaj.
* Nekatera čutila sprejemajo dražljaje iz daljave (čutilo za vid, sluh in voh), druga pa le iz neposredne bližine, to je ob dotiku (čutilo za tip in okus), nekatera pa iz notranjosti telesa.

Vsa čutila pa so z živci povezana z možgani in se tako zavedamo, kaj se dogaja okoli nas.

POZNAMO:

čutila v koži – čutilna telesca

čutilo za okus - brbončice

čutilo za voh - dlačice

čutilo za vid – paličice in čepki

čutilo za sluh in ravnotežje – dlačice

OKO – ČUTILO ZA VID

Pomožni in varovalni deli očesa so:

veke

trepalnice

solznice

solzni kanali

obrvi

mišice, ki obračajo zrklo

Zgradba očesa:

* NALOGA: na sliki (spodaj) označi vse dela očesa in si njihove naloge preberi v učbeniku.
* Lahko si narediš izpiske o nalogah posameznih delov očesa v zvezek **☺ (to boste sigurno vsi naredili ).**

Lp., NP

* **SLIKO prekopiraj v WORD in mi rešeno pošlji na moj mail. NE POZABI!!!!**

